HU Az Európai Unió Hivatalos Lapja L 183/31

A TANÁCS HATÁROZATA

(2008. június 27.)

az Európai Unió Közszolgálati Törvényszéke három bírájának kinevezéséről

(2008/569/EK, Euratom)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 225A. cikkére,

tekintettel az Európai Atomenergia-közösséget létrehozó szerződésre és különösen annak 140B. cikkére,

mivel:

(1) A 2004/752/EK, Euratom tanácsi határozat (1) létrehozta az Európai Unió Közszolgálati Törvényszékét. Ez a határozat e célból egy melléklettel egészítette ki a Bíróság alapokmányáról szóló jegyzőkönyvet (a továbbiakban: a Bíróság alapokmányának I. melléklete).

(2) A Tanács a 2005/150/EK, Euratom határozattal (2) megállapította az Európai Unió Közszolgálati Törvényszéke bíráinak kinevezése érdekében benyújtandó pályázatok benyújtási és elbírálási feltételeit és részletes szabályait a Bíróság alapokmánya I. melléklete 3. cikkének (2) bekezdésének megfelelően.

(3) A Tanács a 2005/49/EK, Euratom határozattal (3) megállapította a Bíróság alapokmánya I. melléklete 3. cikkének (3) bekezdése szerinti bizottság (a továbbiakban: a bizottság) működésére vonatkozó szabályokat.

(4) A Tanács a 2005/151/EK, Euratom határozattal (4) kinevezte a bizottság tagjait.

(5) A Tanács a 2005/577/EK, Euratom határozattal (5) a bizottsággal folytatott konzultációt követően kinevezte a Közszolgálati Törvényszék hét bíráját. E határozat 2. cikkének értelmében a bírák közül hármat a 2005. október 1-jétől2008. szeptember 30-ig terjedő hároméves időszakra neveztek ki. A Tanács elnöke által a 2005. október 12-i ülésen lefolytatott sorsolás alapján Irena BORUTA, Horstpeter KREPPEL és Sean VAN RAEPENBUSCH bíró hivatali ideje 2008. szeptember 30-án lejár (6).

(6) A Közszolgálati Törvényszék három bírájának a 2008. október 1-jétől2014. szeptember 30-ig terjedő időszakra való kinevezésére kiírt nyilvános pályázati felhívást 2007. december 7-én tették közzé (7), és a pályázatok benyújtási határideje 2008. január 25-én lejárt. A három távozó bíróéval együtt ötvenhárom pályázatot vettek nyilvántartásba.

(7) A bizottság 2008. március 3–4-én és április 9–10-én ülésezett. Munkája eredményeként véglegesítette a Bíróság alapokmánya I. melléklete 3. cikkének (4) bekezdése szerinti véleményt és listát. A lista hat jelöltet tartalmaz.

(8) A Közszolgálati Törvényszék bíráit az EK–Szerződés 225A. cikke negyedik albekezdése és az Euratom-Szerződés 140B. cikke negyedik albekezdése értelmében a Tanács nevezi ki.

(9) A fent említett listán szereplő személyek közül ezért ki kell nevezni hármat, ügyelve a Közszolgálati Törvényszék kiegyensúlyozott összetételére, mind a tagállamok állampolgárainak a lehető legszélesebb földrajzi területen alapuló kiválasztását, mind pedig a nemzeti jogrendszerek képviseletét illetően a Bíróság alapokmánya I. melléklete 3. cikke (1) bekezdésének megfelelően.

(10) A Tanács a Közszolgálati Törvényszékről távozó három bíró újabb megbízatására történő kinevezéséről szóló határozatát annak a rendkívüli ténynek a figyelembevételével hozza meg, hogy már betöltöttek egy kétéves mandátumot. A határozat semmi esetre sem képez precedenst,

A KÖVETKEZŐKÉPPEN HATÁROZOTT:

1. cikk

A 2008. október 1-jétől2014. szeptember 30-ig tartó hatéves időszakra a következő személyeket nevezik ki az Európai Unió Közszolgálati Törvényszéke bíráivá:

— Irena BORUTA,

— Horstpeter KREPPEL,

— Sean VAN RAEPENBUSCH.

2. cikk

Ez a határozat az Európai Unió Hivatalos Lapjában való kihirdetését követő napon lép hatályba.

3. cikk

This Decision shall be published in the Ezt a határozatot az Európai Unió Hivatalos Lapjában ki kell hirdetni..

Kelt Brüsszelben, 2008. június 27-én. a Tanács részéről az elnök D. RUPEL

(1) HL L 333., 2004.11.9., 7. o.

(2) HL L 50., 2005.2.23., 7. o.

(3) HL L 21., 2005.1.25., 13. o.

(4) HL L 50., 2005.2.23., 9. o.

(5) HL L 197., 2005.7.28., 28. o.

(6) HL C 262., 2005.10.21., 1. o.

(7) HL C 295., 2007.12.7., 26. o.